Bjørgulv Vinje Borgundvaag

Tor Bjørgulv Solheim Vinje Borgundvaag (født 17. mai 1975) er en norsk sanger, musikkpedagog og Høyre-politiker. 

Borgundvaag er fra Nordfjord og Ås i Akershus.Høyre.no Bjørgulv Vinje Borgundvaag Han har studert mellomfag i musikkvitenskap ved Universitetet i Oslo i 1997 og utdannet seg til sanger ved Norges musikkhøgskole fra 1997-2001 og hatt studieopphold i Tyskland ved Hochschule für Musik und Theater Hamburg.CV på LinkedIn I 2002 tok han Praktisk-pedagogisk utdanning ved Norges musikkhøgskole. Han har undervist i musikkteater og scenekunst. Borgundvaag har vært sanger i Operakoret ved Den Norske Opera & Ballett og har arbeidet frilans som utøvende sanger. Han har vært daglig leder i stiftelsen Oslo Domkor. 

Borgundvaag har vært leder for Grünerløkka Høyre. Fra 2012 til 2014 var han rådgiver for Høyres familie- og kulturfraksjon på Stortinget. I 2014 ble han statssekretær for kulturminister Thorhild Widvey etter Knut Olav Åmås, og for Linda Hofstad Helleland fra desember 2015 til hans etterfølger Bård Folke Fredriksen tiltrådte i januar 2016.regjeringen.no Endring blant statssekretærane (6. juni 2014) I perioden 2016-2021 var han kommunikasjonssjef og politisk rådgiver i Norsk Lektorlag, og fra 2021 samfunns- og myndighetskontakt i Forleggerforeningen. Borgundvaag ble valgt inn i Oslo bystyre i 2023. Han sitter i Kultur- og utdanningsutvalget.  

 Andre verv 
 2019-: Leder i Norsk Musikkråd

 Referanser 

 Eksterne lenker 


  Kulturdepartementet: Statssekretær Bjørgulv Vinje Borgundvaag (H)
  NRK: Her er Åmås' etterfølger som statssekretær

Kategori:Statssekretærer i Regjeringen Solberg
Kategori:Statssekretærer fra Høyre